Letkis

Letkis on Rauno Lehtisen vuonna 1963 säveltämä iskelmä. Kappaleen nimeksi valittiin lyhyt tarttuva nimi, koska jos se olisi saatu suosioon Englannissa ja Amerikassa, niin sillä olisi ollut valmiina helposti lausuttava nimi Let's Kiss.Henriksson, s. 65

Levy-yhtiössä oltiin varovaisia julkaisun suhteen, ja kappale laitettiin singlen B-puolelle. A-puolella oli kappale Amado mio. 
Esittäjänä oli Ronnie Kranck, ja kappale nousi singlelistan sijalle 10.Henriksson, s. 66

Letkiksen menestys
Letkiksen ulkomaiseen menestykseen vaikutti Stig Anderson. Kappale nousi Hollannissa nimellä Let Kiss listaykköseksi kuuden viikon ajaksi; esittäjäksi oli merkitty Stig Rauno. Ranskankielisiä maita varten yhtyeen nimi levyn kannessa oli Anton Letkiss.Henriksson, s. 67 Japanissa kappale nousi listaykköseksi Kyū Sakamoton laulamana. Sen sanoittaja toimi Japanin tunnetuimpiin sanoittajiin kuulunut Rokusuke Ei, ja monet Japanissa ovat tanssineet koulussa kappaleen tahtiin kuitenkaan usein tietämättä että kyse on suomalaisesta kappaleesta.Lehtonen, s. 284. Suomessa kappale tuli suosituksi vuonna 1965, kun Katri Helena levytti sen. Neuvostoliitossa vuonna 1965 vappujuhlissa kappaleen esittivät Punaisella torilla tuhatpäinen soittajien ja tanssijoiden joukko. Kappaleen suosiosta kertoo se, että sitä soitettiin noin 60 kertaa päivässä radiossa, ja levyjäkin myytiin miljoonia.Henriksson, s. 68

Kappaleen suosiosta kertoo sekin, että sen tekijänoikeustulot yhteensä olivat miljoonia, kuten verotkin olivat miljoonia.Henriksson, s. 64

 Lähteet 

 Lehtonen, Lasse: Japanilainen musiikki: Taiko-rumpujen kuminasta J-poppiin. Helsinki: Gaudeamus, 2019.

Viitteet

Luokka: Vuoden 1963 kappaleet
Luokka:Rauno Lehtisen säveltämät kappaleet